ಇವರೇ ನೋಡಿ ಐಪಿಎಲ್ 13ರ ಪವರ್ಪ್ಲೇ ಸ್ಟಾರ್ಸ್ ಟಿ20 ಕ್ರಿಕೆಟ್ ಅಂದ್ರೆನೇ ರೋಚಕ! ಅದರಲ್ಲೂ ಪವರ್ಪ್ಲೇನಲ್ಲಂತೂ ಆಟ ನೋಡೋ ಮಜಾನೆ ಬೇರೆ! ಹಾಗಾದ್ರೆ ಪ್ರಸಕ್ತ ಐಪಿಎಲ್ನ ಪವರ್ ಪ್ಲೇನಲ್ಲಿ ಪವರ್ ಹರಿಸಿದ್ದು ಯಾರು? ರನ್ ಸರದಾರರ ಸಕ್ಸಸ್ ಕಥೆ ಏನು? ಪ್ರತಿ ಫೀಲ್ಡಿಂಗ್ ಸೈಡ್ನ ತಂಡಕ್ಕೆ ಆರಂಭದ 6 ಓವರ್ ರಿಸ್ಟ್ರಿಕ್ಷನ್ ಇರುತ್ತೆ. 9 ಮಂದಿ ಆಟಗಾರರು ಸರ್ಕಲ್ ಒಳಗೇ ಫೀಲ್ಡಿಂಗ್ ಮಾಡಬೇಕು. ಕೇವಲ 2 ಮಂದಿ ಫೀಲ್ಡರ್ಸ್ ಮಾತ್ರ ಬೌಂಡರಿ ಗೆರೆ ಸಮೀಪ ಇರಬೇಕು! ಇದು ಹೊಡಿಬಡಿ ಬ್ಯಾಟ್ಸ್ಮನ್ಗೆ ಲಾಭವಾಗುತ್ತೆ. ಈ 6 ಓವರ್ನಲ್ಲಿ ಬ್ಯಾಟ್ಸ್ಮನ್ ವೇಗವಾಗಿ ರನ್ ಕೊಳ್ಳೆ ಹೊಡಿಬಹುದು. ಇದನ್ನೇ ಪವರ್ ಪ್ಲೇ ಅನ್ತಾರೆ. ಪವರ್ಮ್ಯಾನ್ ರಾಹುಲ್ ಕೆ.ಎಲ್.ರಾಹುಲ್ ಚಾಣಾಕ್ಷ ಬ್ಯಾಟ್ಸ್ಮನ್. ರನ್ ಎತ್ತೊದ್ರಲ್ಲಿ ಈ ಪಂಜಾಬ್ ಕಿಂಗ್ ಎಕ್ಸ್ಪರ್ಟ್. ರನ್ಭೂಮಿಯಲ್ಲಿ ಶರ ವೇಗದಲ್ಲಿ ರನ್ ಸಿಡಿಸೋ ಕೆ.ಎಲ್ ಪ್ರಸಕ್ತ ಐಪಿಎಲ್ನ ಪವರ್ಪ್ಲೇನಲ್ಲೇ 257 ರನ್ ಚಚ್ಚಿದ್ದಾರೆ. ಒಟ್ಟು 12 ಪಂದ್ಯದಿಂದ ಗಳಿಸಿರುವ ರನ್ 595. ಸೂಪರ್ಮ್ಯಾನ್ ಪಡಿಕ್ಕಲ್ ಕನ್ನಡಿಗ ದೇವದತ್ತ ಪಡಿಕ್ಕಲ್ ಆರ್ಸಿಬಿಯ ಸೂಪರ್ ಮ್ಯಾನ್. ಜಬರ್ದಸ್ತಾಗಿ ಬ್ಯಾಟ್ ಮಾಡ್ತಾರೆ. ಪಡಿಕ್ಕಲ್ ಪವರ್ಪ್ಲೇನಲ್ಲಿ ಅಜೇಯ 232 ರನ್ ಅನ್ನು ಸಿಡಿಸಿದ್ದಾರೆ. ಸದ್ಯ 12 ಪಂದ್ಯ ಆಡಿರುವ ಪಡಿಕ್ಕಲ್ ಒಟ್ಟು 417 ರನ್ ಬಾರಿಸಿದ್ದಾರೆ. ಡೇಂಜರಸ್ ವಾರ್ನರ್ ಡೇವಿಡ್ ವಾರ್ನರ್ ಅಬ್ಬರದ ಆಟಕ್ಕೆ ಕಿಂಗ್. ಈ ಸನ್ರೈಸರ್ಸ್ ಬ್ಯಾಟ್ಸ್ಮನ್ ಹೆಚ್ಚಾಗಿ ಪವರ್ಪ್ಲೇನಲ್ಲೇ ಸಿಡಿತಾರೆ. ಸದ್ಯ ಪವರ್ಪ್ಲೇನಲ್ಲಿ 220 ರನ್ ಮಾಡಿದ್ದಾರೆ. 12 ಪಂದ್ಯ ಆಡಿರುವ ವಾರ್ನರ್ ಒಟ್ಟು 436 ರನ್ಗಳಿಸಿ ಟಾಪ್ ಸ್ಕೋರರ್ ಪೈಕಿ 3ನೇ ಸ್ಥಾನದಲ್ಲಿದ್ದಾರೆ. ಸ್ಮಾರ್ಟ್ ಪ್ಲೇಯರ್ ಗಿಲ್ ಶುಭ್ಮನ್ ಗಿಲ್ ಕೆಕೆಆರ್ ತಂಡದ ಯಂಗರ್ ಬ್ಯಾಟ್ಸ್ಮನ್. ಅನಾನುಭವಿಯಾದ್ರೂ ಡೇಂಜರಸ್! ಪ್ರಸಕ್ತ ಐಪಿಎಲ್ನಲ್ಲಿ ಪವರ್ಪ್ಲೇನಲ್ಲಿಯೇ 201 ರನ್ ಬಾರಿಸಿದ್ದಾರೆ. 13 ಪಂದ್ಯದಿಂದ ಒಟ್ಟು 404 ರನ್ ಮಾಡಿದ್ದಾರೆ. 5ನೇ ಸ್ಥಾನದಲ್ಲಿದ್ದಾರೆ. ಡಿ ಕಾಕ್ ಡಿ ಕಾಕ್ ಕೂಡ ಪವರ್ಪ್ಲೇ ಸದ್ಬಳಕೆಯನ್ನ ಯಶಸ್ವಿಯಾಗಿ ಮಾಡಿದ್ದಾರೆ. ಒಟ್ಟು ಅವರು ಕಲೆ ಹಾಕಿದ ರನ್ 192. ಸದ್ಯ 12 ಪಂದ್ಯದಿಂದ 392 ರನ್ಗಳಿಸಿ ಟಾಪ್ ಸ್ಕೋರ್ಗಳ ಪಟ್ಟೀಲಿ 9ನೇ ಸ್ಥಾನದಲ್ಲಿದ್ದಾರೆ. ಒಟ್ಟಿನಲ್ಲಿ ಪವರ್ಪ್ಲೇ ಬ್ಯಾಟ್ಸ್ಮನ್ಗೆ ವರವಾಗಿದೆ. ಇದರ ಲಾಭ ಎತ್ತೋದ್ದನ್ನ ಬ್ಯಾಟ್ಸ್ಮನ್ ಈಗ ಕರಗತ ಮಾಡಿಕೊಂಡಿದ್ದು ಫ್ಯಾನ್ಸ್ಗೆ ಸಿಕ್ಸರ್, ಬೌಂಡರಿಗಳ ರಸದೌತಣವನ್ನೇ ನೀಡಿದ್ದಾರೆ.